 Ọ kpọtụrụ akpọtụ ma zụọ azụọ nokpuru ọchịchị Orumba South, dịka Ọhaneze Ndị Igbo gùzòbèrè ndị ndu ngalaba ya bụ òtù nokpuru ọchịchị Orumba South nke steeti Anambra. Ya bụ nnukwu mmemme nguzobe bụ nke dọtara ọtụtụ ndị eze ọdịnala obodo dị iche na steeti ahụ, tinyere ndị ọrụ gọọmenti, ndị ndu obodo ọtụtụ ndị ọzọ okwu ha nà-ada ụda na ya bụ steeti.  Nokwu ya na mmemme ahụ, bụ nke weere ọnọdụ nỤmụnze, bụ isi obodo okpuru ọchịchị ahụ; onyeisioche òtù ahụ na steeti Anambea, bụ Maazị Damain Okeke-Ogene mere ka a mara na onye Igbo ọbụla, site nọmụmụ ya, bụ onye otù Ọhaneze Ndị Igbo, ma kpọkuzie Ndị Igbo ka ha na-akwàdo ma na-esonyesi ike natụmatụ, mmemme, na ihe dị iche iche òtù ahụ na-abàgide, nihi na ọ bụ ya bụ otu kachasị elu jikọtara Ndị Igbo ọnụ nụwa gbaa gbùrugburu.O kwàrà arịrị maka ọtụtụ òtù dị iche iche na-esèlitesi isi ugbua naha Ndị Igbo, bụ nke ebumnobi ha dịgasị iche iche, ma kwuo na nke ahụ so nótù ihe na-echere Ndị Igbo aka mgba ninweta ihe na-achọ na ihe ruuru ha nala Nigeria.Ọ gazịrị nihu kpọkuo òtù ndọrọ-ndọrọ ọchịchị dị iche iche na steeti ahụ ka ha rube isi nyegara otu ahụ e si ebugharị ọkwa Gọvanọ nọgbọ nta nkwàdo atọ e nwere na steeti ahụ, nihi úrù dị iche iche nke ahụ ga-ewèta, ọ kachasị nịkwàlite ezi ọchịchị na usoro ime nwata ka e mèrè ibe ya.Nokwu nke ya oge ọ na-anabàta ndị ahụ nisi ụlọ ọrụ ya, onyeisi oche nchere ogè okpuru ọchịchị Orumba South bụ Ọkaiwu Raymond Onyegu kpokùrù Ndị Igbo ka ha ghọta na òtù ahụ bụ isi otu jikọrọ ha niile ọnụ, ọbụnadị dịka ọ kpọkùrù ndị nne na nna ka ha na-akụnye njirimara, omenala na mkpụrụ ọma ndị Igbo nime ụmụaka ha, malite nogè ha dị na nwata.Na nzaghachi na nozi ekele ya naha ndị òtù ahụ e guzòbèrè ọhụụ na ya bụ okpuru ọchịchị, onyeisioche ya, bụ Maazị Gilbert Olumba kwèrè nkwà iji obi ga niile, ogè ha na ọgụgụ isi ha wee jeere ụmụafọ Igbo na ala Nigeria ozi dịka o siri kwesi, ọbụnadị dịka o mekwara ka a mara na ya bụ òrù chọrọ ụgbọala, isi ụlọ ọrụ, nakwa ego, iji wee bàgide ma rụọ ọrụ nke ọma. 